ସାମସନଙ୍କ ସ୍ଥାନରେ ଇଶାନ କିଶନ\nବେଙ୍ଗାଲୁରୁ,୧୩।୬- ଇଂଲଣ୍ଡ ଗସ୍ତ କରିବାକୁ ଥିବା ଭାରତୀୟ ଦଳରେ ସ୍ଥାନ ପାଇଛନ୍ତି ଉଇକେଟକିପର ବ୍ୟାଟ୍ସମ୍ୟାନ ଇଶାନ କିଶନ। ତାଙ୍କୁ ସଞ୍ଜୁ ସାମସନଙ୍କ ବଦଳ ଖେଳାଳି ଭାବେ ଦଳରେ ସାମିଲ କରାଯାଇଛି। କିଶନଙ୍କୁ ପ୍ରଥମ ଥର ପାଇଁ ଭାରତୀୟ ଏ ' ଦଳରେ ସ୍ଥାନ ମିଳିଛି।\nସାମସନଙ୍କ ସ୍ଥାନରେ ଇଶାନ କିଶନ\t June 13th, 16:07 PM June 13th, 16:07 PM\nବେଙ୍ଗାଲୁରୁ,୧୩।୬- ଇଂଲଣ୍ଡ ଗସ୍ତ କରିବାକୁ ଥିବା ଭାରତୀୟ ଦଳରେ ସ୍ଥାନ ପାଇଛନ୍ତି ଉଇକେଟକିପର ବ୍ୟାଟ୍ସମ୍ୟାନ ଇଶାନ କିଶନ। ତାଙ୍କୁ ସଞ୍ଜୁ ସାମସନଙ୍କ ବଦଳ ଖେଳାଳି ଭାବେ ଦଳରେ ସାମିଲ କରାଯାଇଛି। କିଶନଙ୍କୁ ପ୍ରଥମ ଥର ପାଇଁ ଭାରତୀୟ ଏ ' ଦଳରେ ସ୍ଥାନ ମିଳିଛି। ମୁମ୍ବାଇ ଇଣ୍ଡିଆନ୍ସ ପକ୍ଷରୁ ଗତ ଆଇପିଏଲରେ ସେ ଉନ୍ନତ ପ୍ରଦର୍ଶନ କରିଥିଲେ। ସେ ୧୨ଟି ଇନିଂସ୍ରୁ ମୋଟ ୨୭୫ ରନ୍ କରି ଚୟନକର୍ତ୍ତାଙ୍କ ଦୃଷ୍ଟି ଆକର୍ଷଣ କରିଥିଲେ। ନିକଟରେ ସାମସନ ୟୋ ୟୋ ଟେଷ୍ଟରେ ବିଫଳ ହୋଇ ଏହି ଗସ୍ତରୁ ବାଦ୍ ପଡ଼ିଛନ୍ତି। ଭାରତୀୟ ଏ' ଦଳ ଇଂଲଣ୍ଡ ଏ' ଓ ଓ୍ବେଷ୍ଟଇଣ୍ଡିଜ୍ ଏ' ଦଳ ସହ ଏକ ତ୍ରିରାଷ୍ଟ୍ରୀୟ ମ୍ୟାଚ୍ ଖେଳିବ। ଆଫଗାନିସ୍ତାନ ବିପକ୍ଷ ଟେଷ୍ଟ ଓ ଇଂଲଣ୍ଡ ଗସ୍ତ ପାଇଁ ଘୋଷିତ ଦଳର ପ୍ରତ୍ୟେକ ଖେଳାଳି ୟୋ ୟୋ ଟେଷ୍ଟର ସମ୍ମୁଖୀନ ହୋଇଥିଲେ। ଏହାର ରିପୋର୍ଟ ବୋର୍ଡ ନିକଟରେ ଦାଖଲ କରାଯାଇଛି।\nଅଷ୍ଟ୍ରେଲିଆନ୍ ଓପନ୍ଃ ଫେଡରର, ସାରାପୋଭା ଚତୁର୍ଥ ରାଉଣ୍ଡରେ\nମେଲବୋର୍ନ,୧୮।୧(ପି.ଟି.)-ଏଠାରେ ଚାଲିଥିବା ବର୍ଷର ପ୍ରଥମ ଗ୍ରାଣ୍ଡସ୍ଲାମ ଟୁର୍ନାମେଣ୍ଟ ଅଷ୍ଟ୍ରେଲିଆନ ଓପନ୍ ପଞ୍ଚମ ଦିବସରେ ପହଞ୍ଚିଛି। ଶୁକ୍ରବାର ଅଭିଜ୍ଞ ସୁଇଜରଲାଣ୍ଡ ଟେନିସ୍ ତାରକା ରୋଜର ଫେଡରର ପୁରୁଷ ସିଙ୍ଗଲ୍ସ ଚତୁର୍ଥ ରାଉଣ୍ଡରେ ପ୍ରବେଶ କରିଛନ୍ତି। ଗତଥରର ଚାମ୍ପିୟନ ତଥା ତୃତୀୟ ସିଡ ଖେଳାଳି ୩୭ ବର୍ଷୀୟ ଫେଡରର ଶୁକ୍ରବାର ଖେଳାଯାଇଥିବା ତୃତୀୟ ରାଉଣ୍ଡ ମ୍ୟାଚ୍ରେ ୬-୨, ୭-୫, ୬-୨ ସେଟ୍ରେ ଆମେରିକାର ଟେଲର ଫ୍ରିଜ୍ଙ୍କୁ ହରାଇ ଚତୁର୍ଥ ରାଉଣ୍ଡରେ ପ୍ରବେଶ କରିଛନ୍ତି।\nତୃତୀୟ ଦିନିକିଆଃ ଚହଲଙ୍କୁ ୬ ଉଇକେଟଃ ଭାରତର ଟାର୍ଗେଟ ୨୩୧\nମେଲବୋର୍ନ, ୧୮।୧- ସ୍ଥାନୀୟ ମେଲବୋର୍ନ କ୍ରିକେଟ ଗ୍ରାଉଣ୍ଡରେ ଅଷ୍ଟ୍ରେଲିଆ ଓ ଭ୍ରମଣକାରୀ ଭାରତ ମଧ୍ୟେରେ ତୃତୀୟ ତଥା ଅନ୍ତିମ ଦିନିକିଆ ମ୍ୟାଚ୍ ଆରମ୍ଭ ହୋଇଛି। ଟସ୍ ଜିତି ଭାରତ ବୋଲିଂ କରିବାକୁ ନିଷ୍ପତ୍ତି ନେଇଛି। ପ୍ରଥମେ ବ୍ୟାଟିଂ କରିବାକୁ ଆମନ୍ତ୍ରଣ ପାଇଥିବା ଅଷ୍ଟ୍ରେଲିଆ ଲେଗ୍ ସ୍ପିନର ୟୁଜବେନ୍ଦ୍ର ଚହଲଙ୍କ ବୋଲିଂର ସମ୍ମୁଖୀନ ହୋଇ ନ ପାରି ୪୮.୪ ଓଭରରେ ୨୩୦ ରନ କରି ଅଲଆଉଟ ହୋଇଛି। ଚହଲ ୬ ଉଇକେଟ ହାସଲ କରି ଅଷ୍ଟ୍ରେଲିଆକୁ ବଡ଼ ସ୍କୋର ହାସଲ କରିବାର ସୁଯୋଗ ଦେଇନାହାନ୍ତି। ଅଷ୍ଟ୍ରେଲିଆ ତରଫରୁ ପିଟର ହ୍ୟାଣ୍ଡ୍ସକମ୍ବ ସର୍ବାଧିକ ୫୮, ଶନ୍ ମାର୍ଶ ୩୯, ଉସ୍ମାନ ଖ୍ବଜା ୩୪, ଗ୍ଲେନ୍ ମ୍ୟାକ୍ସଓ୍ବେଲ ୨୬ ରନ କରି ଆଉଟ ହୋଇଛନ୍ତି। ବୋଲିଂରେ ଭାରତ ତରଫରୁ ଚହଲଙ୍କ ୬ ଉଇକେଟକୁ ବାଦ୍ଦେଲେ ଭୁବନେଶ୍ୱର କୁମାର ଓ ମହମ୍ମଦ ସାମି ଦୁଇଟି ଲେଖାଏ ଉଇକେଟ ହାସଲ କରିଛନ୍ତି।\nତୃତୀୟ ଦିନିକିଆଃ ବିଜୟ ଶଙ୍କରଙ୍କ ପଦାର୍ପଣ\nମେଲବୋର୍ନ, ୧୮।୧- ସ୍ଥାନୀୟ ମେଲବୋର୍ନ କ୍ରିକେଟ ଗ୍ରାଉଣ୍ଡରେ ଅଷ୍ଟ୍ରେଲିଆ ଓ ଭ୍ରମଣକାରୀ ଭାରତ ମଧ୍ୟେରେ ତୃତୀୟ ତଥା ଅନ୍ତିମ ଦିନିକିଆ ମ୍ୟାଚ୍ ଆରମ୍ଭ ହୋଇଛି। ଭାରତୀୟ ଦଳରେ ୩ଟି ପରିବର୍ତ୍ତନ କରାଯାଇଛି। ତାମିଲନାଡୁ ଅଲରାଉଣ୍ଡର ବିଜୟ ଶଙ୍କର ଏହି ମ୍ୟାଚ୍ରେ ଦିନିକିଆ ପଦାର୍ପଣ କରିଛନ୍ତି। କୁଲଦୀପ ଯାଦବଙ୍କୁ ବିଶ୍ରମା ଦିଆଯାଇଥିବା ବେଳେ ତାଙ୍କ ସ୍ଥାନରେ ଲେଗ୍ ସ୍ପିନର ୟୁଜବେନ୍ଦ୍ର ଚହଲଙ୍କୁ ଦଳରେ ସାମିଲ କରାଯାଇଛି। ସେହିପରି ଅମ୍ବାତି ରାୟୁଡୁଙ୍କ ସ୍ଥାନରେ କେଦାର ଯାଦବ ଖେଳିବାର ସୁଯୋଗ ପାଇଛନ୍ତି।\nଭିନେଶ ଫୋଗତ ପ୍ରଥମ ଭାରତୀୟ\nମୋନାକୋ,୧୮।୧(ପି.ଟି.)- ଭାରତୀୟ ମହିଳା ଯୋଦ୍ଧା ଭିନେଶ ଫୋଗତଙ୍କ ନାମ ପ୍ରଥମ ଭାରତୀୟ ଭାବେ ବିଶ୍ୱ କ୍ରୀଡ଼ାର ସମ୍ମାନଜନକ ଲୌରିଅସ ପୁରସ୍କାର ପାଇଁ ସୁପାରିସ କରାଯାଇଛି। ଏହି ପୁରସ୍କାର ଫେବୃୟାରୀ ୧୮ ତାରିଖରେ ପ୍ରଦାନ କରାଯିବ।\nନୂଆ ଡୋପ୍ ଟେଷ୍ଟଃ ଅଲିମ୍ପିକ ପଦକ ବିଜେତା ବିଫଳ\nପ୍ୟାରିସ, ୧୮ା୧ (ଏଏଫ୍ପି)- ଅଲିମ୍ପିକ ପଦକ ବିଜୟୀ ଫ୍ରି-ଷ୍ଟାଇଲ ରେସ୍ଲର ଡାଭିଟ୍ ମୋଜ୍ନାସଭିଲି ଡୋପ୍ ଟେଷ୍ଟରେ ବିଫଳ ହୋଇଛନ୍ତି। ୨୦୧୨ ଲଣ୍ଡନ ଗେମ୍ସରୁ ସଂଗ୍ରହ କରାଯାଇଥିବା ସାମ୍ପଲର ଆଉଥିରେ ବିଶ୍ଳେଷଣ କରାଯିବାବେଳେ ସେଥିରେ ଟରିନାବଲ ଷ୍ଟେରଏଡ୍ର ମାତ୍ରା ଦେଖିବାକୁ ମିଳିଥିଲା।\nଇଂଲଣ୍ଡ ସହ ସୀମିତ ଓଭର ସିରିଜ୍ ଖେଳିବ ଭାରତୀୟ ମହିଳା ଦଳ\nନୂଆଦିଲ୍ଲୀ,୧୮।୧(ପି.ଟି.)- ଭାରତୀୟ ମହିଳା କ୍ରିକେଟ ଦଳ ଇଂଲଣ୍ଡ ସହ ସୀମିତ ଓଭର ଅନ୍ତର୍ଜାତୀୟ କ୍ରିକେଟ ସିରିଜ୍ ଖେଳିବ। ଉଭୟ ଦଳ ମଧ୍ୟରେ ୩ ଦିନିକିଆ ଓ ପରେ ୩ ଟି୨୦ ମ୍ୟାଚ୍ ଖେଳାଯିବ।\nଶୁଣାଣି ଆସନ୍ତା ସପ୍ତାହରେଃ ପାଣ୍ଡ୍ୟା, ରାହୁଲଙ୍କୁ ଅପେକ୍ଷା କରିବାକୁ ପଡ଼ିବ\nନୂଆଦିଲ୍ଲୀ, ୧୮ା୧ (ପି.ଟି.)-ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ (ବିସିସିଆଇ) ପାଇଁ ତୁରନ୍ତ ଜଣେ ଅମ୍ବୁଡ୍ସମ୍ୟାନ ନିଯୁକ୍ତି ଦେବା ଲାଗି ପ୍ରଶାସକ କମିଟି (ସିଓଏ) ଗୁରୁବାର ସୁପ୍ରିମକୋର୍ଟଙ୍କ ନିକଟରେ ନିବେଦନ କରିଛି।
